Rampasan armada Gaza

Peristiwa rampasan armada Gaza, diberi nama kod Operasi Sea Breeze oleh Pasukan Pertahanan Israel (IDF), merupakan tindakan memecah masuk dan merampas enam kapal yang menganggotai Flotila Pembebasan Gaza pada 2010. Flotila yang dianjurkan oleh Gerakan Pembebasan Gaza dan Yayasan Hak Asasi Manusia, Kebebasan dan Bantuan Kemanusiaan (IHH) dari Turki, cuma memecah masuk kepungan Gaza untuk menghantar bantuan kemanusiaan serta mengumpul bekalan ke dalam Genting Gaza. Enam kapal tersebut berkumpul dekat Cyprus, lalu bertolak pada 30 Mei 2010 dengan mengangkut 663 orang dari 37 negara. Pasukan komando Israel merampas kapal-kapal tersebut dalam kawasan perairan antarabangsa di Laut Mediterranean setelah flotila tersebut mengingkari tuntuan Israel agar barang muatannya diperiksa di pelabuhan Ashdod agar barang-barang yang dibenarkan oleh Israel dihantar melalui jalan darat.

Para aktivis di atas kapal terbesar dalam armada ini, iaitu MV Mavi Marmara, bersemuka dengan angkatan khas Shayetet 13 yang menakik turun ke geladak kapal. Sembilan orang ahli IHH dibunuh oleh komando Israel, puluhan lagi cedera, dan ratusan yang lain ditahan. Sekurang-kurangnya tujuh komando turut tercedera. Askar Israel berkata mereka hanya mengacukan senjata sebaik sahaja nyawa mereka terancam, tetapi aktivis pula mendakwa bahawa IDF mula menembak ke arah kapal sebelum menaikinya.

Peristiwa ini mencetuskan pelbagai reaksi antarabangsa, termasuk kecaman dari lembaga-lembaga supranasional dan NGO, dan juga tunjuk perasaan dan rusuhan di seluruh dunia.Riots Break Out Over Israel Flotilla, CBS NewsRiots in Umm al-Fahm over naval raid on Gaza aid flotilla, Ynet News Majlis Keselamatan PBB mengutuk "tindakan-tindakan yang mengakibatkan kematian orang awam" itu, serta menyeru agar siasatan tanpa berat sebelah dijalankan terhadap serbuan itu, dan orang-orang awam dalam tahan Israel dibebaskan segera. Israel kemudian membalas hasratnya untuk membebaskan tahanan bukan rakyat Israel lalu menghantar mereka pulang ke negara masing-masing. Peristiwa ini turut mengeruhkan lagi hubungan antara Turki dan Israel yang sudah tegang. 

Isral menolak seruan PBB untuk siasatan antarabangsa terhadap kejadian ini. Sebaliknya, Israel telah membentuk sebuah suruhanjaya siasatan tempatan untuk menyiasat rampasan ini, diketuai oleh hakim Mahkamah Agung bersara Jacob Turkel dan disertai dua pemerhati antarabangsa yang tidak mengundi.PM announces raid c'tee framework, Jerusalem Post 14-06-2010

Pembunuhan aktivis kemanusiaan Turki
Sembilan aktivis disahkan maut. Mereka seluruhnya adalah anggota dari IHH.Turkey's Erdogan bears responsibility in flotilla fiasco Berikut adalah nama-nama (dan umur) korban yang meninggal: Cengiz Akyüz (42), Ali Heyder Bengi (39), İbrahim Bilgen (60), Furkan Doğan (19), Cevdet Kılıçlar (38), Cengiz Songür (47), Çetin Topçuoğlu (54), Fahri Yaldız, dan Necdet Yıldırım (32). İbrahim Bilgen adalah seorang tokoh politik Turki dari Parti Felicity.

Tindakan Israel
Komando Israel terjun dari helikopter ke dalam kapal dengan tali. Mereka diserang oleh sekumpulan sukarelawan.

Tentera Laut Israel mengalihkan konvoi ke Pelabuhan Haifa bagi mengelakkan wartawan berkerumun. Semua pasport dirampas dan mereka ditahan . Tentera Israel melepaskan tembakan selepas mereka diserang oleh sejumpah penumpang. Komando Israel terjun dari helikopter ke atas dek kapal jam 4.30 waktu subuh. Mereka menembak sukarelawan yang tidak bersenjata.No word on fate of Malaysians onboard attacked ship

Komando Israel menjelaskan bahawa tentera dipukul dengan batang besi dan pisau . Sukarelawan menolak mereka ke dek bawah dan hendak menangkap mereka untuk dijadikan tebusan. Beberapa tentera terpaksa terjun ke laut. Kebanyakan sukarelawan berbahasa Arab.Israeli military gives version of flotilla incident

Di Cyprus, Greta Berlin selaku ketua Gerakan Pembebasan Gaza menafikan tuduhan tentera Israel itu.

Reaksi antarabangsa
 Pengerusi Perdana Global Peace Organisation (PGPO) Mahathir Mohamad mengutuk tindakan Tentera Laut Israel memintas armada kapal kecil yang sedang dalam perjalanan ke Semenanjung Gaza . Sukarelawan itu telah dipastikan tidak membawa senjata. Mereka hendak menghantar bekalan ke Gaza kerana Gaza dikepung oleh Israel. Israel membina tembok keselamatan yang tinggi. Terowong yang dibina oleh penduduk Palestin pula dipam dengan gas beracun.
 Menteri Luar Malaysia Anifah Aman meminta PBB mengadakan mesyuarat tergempar. PBB juga hendaklah menarik balik sekatan tidak berperikemanusiaan di Gaza.Malaysia Kutuk Serangan Israel, Desak Majlis Keselamatan PBB Adakan Mesyuarat Tergempar
 Tunjuk perasaan diadakan di hadapan Kedutaan Israel di Istanbul.Timbalan Perdana Menteri Turki, Bulent Arinc kesal dengan tragedi itu dan mahu membatalkan 3 latihan tentera bersama tentera Israel serta memanggil pulang pasukan bola sepak kebangsaan yang berada di Israel. Sejak sekian lama negara Turki , Mesir, dan Jordan menjalin hubungan politik,ekonomi dan ketenteraan dengan Israel.
 Kolumnis Cengiz Candar di Turki menyifatkan serangan ini sebagai provokasi perang terhadap Turki.Perdagangan Turki-Israel bernilai $3 billion - bukti hubungan yang erat . Perdana Menteri Turki Recep Tayyip Erdogan kini berada di Santiago Chile menyifatkan kerajaan Israel tidak mengutamakan keamanan. Ini tindakan 'negara pengganas'Deadly Israeli Raid on Aid Flotilla Draws Condemnation. Ramai keturunan Yahudi berada di Turki. Amerika Syarikat menggunakan pangkalan tentera di selatan Turki untuk menyerang Iraq pada 2003.Pada 2005 Erdogan pernah melawat pejabat rabbi Yahudi Turki selepas sinagogue dibom 2003. Turki menjadi ahli Majlis Keselamatan PBB .Raid Jeopardizes Turkey Relations
 Perdana Menteri Lubnan ,Saad Hariri mengutuk serangan kejam itu. Beliau mendesak masyarakat antarabangsa mengambil tindakan menamatkan kekejaman terhadap hak asasi manusia.
 Perdana Menteri Palestin Salam Fayyad tidak dapat memaafkan serangan bersenjata terhadap konvoi kemanusiaan itu.World reaction to Israel's pre-dawn raid
 Perdana Menteri Israel Benjamin Netanyahu membatalkan mesyuarat dengan Presiden Amerika Syarikat Barack Obama pada Selasa.
 Menteri Luar Indonesia, Marty Natalegawa menyatakan sekatan Israel terhadap Gaza sendiri merupakan satu perlanggaran undang-undang antarabangsa dan oleh yang demikian tidak ada asas untuk menyerang dan menghalang kapal berkenaan. Indonesia memantau nasib 12 warga negaranya yang dilaporkan berada di atas kapal itu melalui perwakilan di Ankara (Turki), Kaherah (Mesir) dan Amman (Jordan).Indonesia Kutuk Serangan Israel Terhadap Mavi Marmara
 Hamas, kumpulan parti yang memerintah secara sah di Semenanjung Gaza, Palestin menyifatkan serangan tentera Rejim Israel terhadap anggota aktivis keamanan bantuan ke Gaza adalah suatu bentuk "pembunuhan beramai-ramai" ataupun "massacre" . Hamas meminta masayrakat dunia untuk sama-sama bangkit menentang kekejaman pihak Israel dan sekutunya di dunia.

Rujukan

Kategori:Rampasan flotila Gaza
Kategori:Kejadian samudera antarabangsa
Kategori:Konflik 2010
Kategori:Jenayah Israel

cy:Ymateb rhyngwladol i ymosodiad Israel ar longau dyngarol Gaza 2010